Chojnów
Chojnów (saksa Haynau) on linn Poolas Alam-Sileesia vojevoodkonnas Legnica maakonnas. Chojnów asub Legnicast umbes 17 km lääneloodes. Asulat on esmamainitud 1272. aastal, täielikud linnaõigused sai 1333. aastal. Kolmekümneaastase sõja ajal sai linn rängalt kannatada ja selle majanduslik tähtsus vähenes. 19. sajandi teisel poolel algas linnas kiire tööstuse areng. Teises maailmasõjas hävis 60% linnast. Kuni 1945. aastani oli linn Saksamaa koosseisus.